**31.07.2025.**

**E-pasta nosaukums**

Par diagnozēm nosūtījumos uz laboratoriskajiem izmeklējumiem

**E-pasta teksts**

Nacionālais veselības dienests (turpmāk – Dienests) informē, ka no laboratorijas pakalpojumu sniedzējiem ir saņemta informācija par sistemātiskiem gadījumiem, kuros ģimenes ārstu nosūtījumos uz laboratoriskajiem izmeklējumiem nav norādīta pacienta diagnoze.

Atgādinām, ka, nosūtot pacientu uz laboratoriskajiem izmeklējumiem, nosūtījumā obligāti jānorāda pacienta diagnoze atbilstoši Starptautiskajai statistiskajai slimību un veselības problēmu klasifikācijai (SSK-10), kā arī citus par pacienta informāciju aizpildāmos  nosūtījuma laukus.

Ņemot vērā to, ka valsts apmaksāto manipulāciju sarakstā ir manipulācijas (izmeklējumi), kuras tiek apmaksātas vienīgi pie noteiktām diagnozēm, Dienests aicina ģimenes ārstu prakses ievērot minēto prasību, lai nodrošinātu kvalitatīvu un izsekojamu veselības aprūpes pakalpojumu sniegšanu. Gadījumos, kad minētā prasība netiek ievērota, laboratorijas pakalpojumu sniedzējiem ir tiesības atteikt šo pakalpojumu veikšanu par valsts budžeta līdzekļiem.